Huwa ta' pjaċir kbir għalija li nkun hawn illum biex flimkien magħkom niċċelebra din il-festa tant sabiħa ta' Eid Al Fitr u nerġgħu nġeddu t-twemmin sħiħ tagħna fid-djalogu, integrazzjoni, u l-paċi. Nixtieq minn qalbi nifraħ lill-Imam El Sadi talli ħaapproċċ miftuħ fil-kalendarju tradizzjonali Musulman u qed ikompli jippromwovi l-għaqda permezz ta' dan l-invit lilna lkoll In the past month, Muslims in Malta and around the world embarked on a deep and very personal spiritual journey of the Ramadan. F'dan ix-xahar, Musulmani f'Malta u madwar id-dinja jkollhom vjaġġ spiritwali qawwi ħafna permezz tar-Ramadan. Għad-dinja hemm barra, ir-Ramadan jista' jiġi interpretat mill-lenti dejqa tas-'sawm', u s-sagrifiċċju li ma tikolx u ma tixrobx għal ġurnata sħiħa. Madanakollu, kif intom tistgħu tgħiduli tant aħjar, ir-Ramadan ifisser ħafna iktar minn hekk. Ir-Ramadan huwa żmien ta' dixxipina awto-imposta, awto-kontroll. Huwa żmien ukoll meta l-qalb tinfetaħ għall-ġenerożità lejn dawk anqas ixxurtjati minna. Dawn it-tnejn flimkien joħloqu opportunità għal riflessjoni personali u maturazzjoni personali . Li naċċettaw ideat differenti, persuni u twemmin differenti huwa ċ-ċavetta għall-unità u paċi għal ġenerazzjonijiet preżenti u futuri. L-empatija u li sseddaq 'il dawk inqas ixxurtjati m'humiex prinċipji uniċi għall-Iżlam jew kwalunkwe reliġjon oħra, iżda jiffurmaw parti minn valuri komuni u li jinsabu wkoll fl-Innu Nazzjonali Malti.. Miktub fl-1922, u l-Innu Malti tagħna għandu messaġġ viżjonarj li jkompli jkun ċentrali anke llum. Miktub f'forma ta' talba, il-poeta nazzjonalit Dun Karm għamel biċ-ċert li jinkludi messaġġ qawwi favur l-armonija u talab lil Alla sabiex 'iseddaq l-għaqda fil-Maltin u s-sliem'. Nemmen li din hija turija ċara kemm il-kunċetti tal-unità u l-paċi huma dejjiema. Dawn ġew ikkultivati minn missrijietna u mkebbsa mill-ġdid minna llum. Dawn il-prinċipji universali u li naqsmu bejnietna għandhom ikomplu jiggwidaw lil moħħna u qalbna b'kumpassjoni u b'approċċ fratern lejn dawk ta' madwarna. Din il-festa spiritwali hija għalhekk opportunità għall-komunità Maltija sabiex tirrifletti fuq dawn il-prinċipji u sservi ta' riaffermazzjoni tat-twemmin tagħna lejn l-unità u l-paċi. Għaldaqstant, nistedinkom sabiex tikkultivaw dawn il-prinċipji fi djarkom, fuq il-post tax-xogħol, u fid-diversi postijiet ta' divertiment madwar Malta. Nħeġġiġkom sabiex tgħożżu, tiċċelebraw, u tippromwovu relazzjoni ta' ħbiberija bejn il-komunitajiet diversi fuq din il-gżira. Biex nikkonkludi, ejjew nerġgħu nsaħħu t-twemmin tagħna fid-djalogu, r-rispett reċiproku u linklużjoni, u nawguraw sliem (salaam) bħala l-għan aħħari tagħna bejnietna. Eid Mubarak lil kulħadd!